b'\n_START_ARTICLE_\nGIZA++\n_START_PARAGRAPH_\nGIZA++ je brezpla\xc4\x8dno orodje za statisti\xc4\x8dno strojno prevajanje, ki se uporablja za u\xc4\x8denje modelov IBM 1-5 in za model poravnave besed Hidden Markov (HMM).  GIZA++ je raz\xc5\xa1iritev programa GIZA (dela orodja za statisti\xc4\x8dno strojno prevajanje EGYPT), ki ga je razvila skupina za statisti\xc4\x8dno strojno prevajanje na poletni delavnici leta 1999 na Centru za ra\xc4\x8dunalni\xc5\xa1ko obdelavo jezikov in govora Univerze Johns Hopkins. Dodatke k programu je osnoval Franz Josef Och._NEWLINE_GIZA++ se uporablja za poravnavo besed in besednih zvez v stav\xc4\x8dno poravnanem korpusu. V vzporednem korpusu se s programom lahko ustvari dvojezi\xc4\x8dni slovar za prevajalni sistem.'